Agri Nords formand Carl Christian Pedersen stiller ikke op som formand i Landbrug & Fødevarer.

Efter at Martin Merrild har meddelt, at han stiller op til formandsposten i Landbrug & Fødevarer, melder Carl Christian Pedersen, formand for Agri Nord, ud, at han dropper sine egne overvejelser om at kandidere til posten. Det skriver Landbrugsavisen. - Det ser ud til, at Martin Merrild har den fornødne opbakning til at stille op, så jeg har besluttet ikke at blande mig i dét valg, siger Carl Christian Pedersen til Landbrugsavisen. Carl Christian Pedersen overvejer dog at stille op til viceformandsposten. Martin Merrild er formand i Det Danske Fjerkræråd.